**NOTĂ DE ARGUMENTARE**

cu privire la aderarea Republicii Moldova la Comisia Electrotehnică Internaţională

în calitate de membru asociat

Din 01.11.2001 colaborarea Organismului naţional de standardizare din Republica Moldova cu Comisia Electrotehnică Internaţională (CEI) se efectua în condiţiile participării acestuia la Programul de afiliere al CEI, fără a suporta cheltuieli aferente statutului de membru. Fondul naţional de standarde, gestionat de către organismul naţional de standardizare a primit grătuit, ca urmare a afilierii la CEI, 400 de standarde internaţionale CEI pentru adoptarea în calitate de standarde naţionale.

În conformitate cu Hotărîrea Guvernului nr. 859 din 31.07.2006 cu privire la aprobarea Concepţiei infrastructurii calităţii în Republica Moldova, a fost stabilită necesitatea de a adera la Comisia Electrotehnică Internaţională şi Comitetul European de Standardizare (CEN).

În anul 2007 Republica Moldova a aderat la CEN (Legea nr. 119-XVI din 04.05.2007).

Pentru instituirea Zonei de Liber Schimb Aprofundat şi Cuprinzător dintre Republica Moldova şi Uniunea Europeană, în scopul eliminării barierilor tehnice în comerţ, Comisia Europenă a recomandat Republicii Moldova, aderarea la organizaţiile europene de standardizare.

În conformitate cu Ghidul CEN/CENELEC 12 “The concept of Affiliation with CEN and CENELEC”, unele din condiţii pentru aderarea la Comitetul European de Standardizare pentru Electrotehnică (CENELEC) este existenţa în ţară a Comitetului Electrotehnic Naţional, precum şi aderarea ţării la Comisia Electrotehnică Internaţională (CEI). **Nefiind membru CEI Republica Moldova nu poate iniţia negociri privind aderarea la CENELEC**.

Astfel, **în conformitate cu Hotărîrea Guvernului nr. 1125 din 14.12.2010 cu privire la aprobarea Planului de acţiuni al Republicii Moldova privind implementarea Recomandărilor Comisiei Europene pentru instituirea Zonei de Liber Schimb Aprofundat şi Cuprinzător dintre Republica Moldova şi Uniunea Europeană, au fost planificate activităţi de pregătire a aderării Republicii Moldova la CEI şi, ca urmare la CENELEC**.

Comisia Electrotehnică Internaţională (CEI) este o organizație non-profit, non-guvernamentală internațională de standardizare, care pregătește și publică standarde internaționale care acoperă o gamă largă de tehnologii de generare a energiei, transport și distribuție, electrocasnice si echipamente de birou, semiconductori, fibră optică, baterii, energia solară, nanotehnologie, precum și multe altele. O atenţie deosebită se acordă standardizării în domeniul tehnologiei informaţiei, creându-se în acest scop un comitet tehnic mixt (CEI, ISO), precum şi evaluarea conformităţii cu standardele in domeniul electricitatii, electronicii si a tehnologiilor asociate. CEI gestionează, de asemenea, trei sisteme globale de evaluare a conformității care certifică conformitatea echipamentelor, sistemelor sau componentelor acestora cu standardele internaționale CEI.

Standardele CEI reflectă interesele producătorilor, comercianţilor şi cumpărătorilor din domeniul electrotehnic, astfel aderarea ţării noastre la Comisia Electrotehnică Internaţională va asigura accesul la noile tehnologii în electrotehnica internaţională şi promovarea intereselor naţionale în acest domeniu.

Standardele CEI au o importanţă vitală, deoarece reprezintă esenţa Acordului privind barierele tehnice în calea comerţului Organizaţiei Mondiale a Comerţului, unde mai mult de 100 de membri ai guvernelor recunosc explicit rolul deosebit de important al standardelor internaţionale (ISO, CEI) in imbunătăţirea eficienţei si dezvoltarea comerţului internaţional. Fiind membru al CEI, care este recunoscut de Organizația Mondială a Comerțilui, Republica Moldova va putea realiza în măsură mai deplină angajamentele sale privind înlătuarea barierilor tehnice în comerţul internaţional şi regional.

În conformitate cu articolul 4 din Statutul şi Regulile de procedură CEI orice ţara care doreşte să fie membrul CEI şi, ca urmare să participe la lucrările CEI, trebuie să institue un Comitet Electrotehnic Naţional unic pentru a o reprezenta.

Pentru a promova Republica Moldova în calitate de membrul asociat la Comisia Electrotehnică Internaţională Institutul Naţional de Standardizare, fiind organismul naţional de standardizare, a realizat procedura de constituire a Comitetului menţionat, şi prin Hotărîrea Organismului naţional de standardizare nr 364-ST din 19 iulie 2010 a aprobat constituirea Comitetului Electrotehnic Naţional cu denumirea „Comitetul Electrotehnic Moldovean (CEM)”.

Prin Hotărîrea menţionată au fost aprobate: componenţa CEM, prin reprezentarea echilibrată a factorilor interesaţi din domeniul electrotehnic din Republica Moldova, Institutul Naţional de Standardizare ca unitate, care va deţine secretariatul CEM, directorul general al institutului - ca preşedinte al CEM.

Comitetului Electrotehnic Moldovean, în componenţa căruia sunt echilibrat prezenţi factorii interesaţi din domeniul electrotehnic din Republica Moldova, va asigura prin respectarea interesului naţional, realizarea acţiunilor ce rezultă din aderarea Republicii Moldova la Comisia Electrotehnică Internaţională (CEI) în calitate de membru asociat. Institutul Naţional de Standardizare, în calitate de organism naţional de standardizare, va asigura desfăşurarea în bune condiţii a activităţii Comitetului Electrotehnic Moldovean prin coordonarea activităţii şi deţinerea secretariatului acestui comitet.

Urmare a constituirii CEM, şi finalizării negocierilor privind aderarea la CEI, la 27 ianuarie 2012 Comitetul Electrotehnic Moldovean a fost acceptat în calitate de membru asociat al CEI.

În conformitate cu factura (invoice) parvenită de la CEI – cotizaţia de membru asociat pentru Republica Moldova este stabilită în mărime de 20 900 CHF.

În conformitate cu articolul 4 din Statutul şi Regulile de procedură CEI membrul asociat poate să devină membrul cu drepturi depline (P-member) la maxim de patru comitete tehnice sau subcomitete tehnice CEI, cu obligaţia de a vota pentru toate lucrările, realizate în cadrul acestor comitete, inclusiv şi de a face comentarii referitor la proiecte de standarde CEI elaborate în cadrul acestor comitete.

Comitetul Electrotehnic Moldovean a prezentat interes de a participa în calitate de memru cu drepturi depline la următoarele comitete tehnice ale CEI: CT 13 “Electrical energy measurement, tariff and load control”, [CT 34:](http://www.iec.ch/dyn/www/f?p=103:7:0::::FSP_ORG_ID:1235) “Lămps and related equipment” şi CT 88 “Wind turbines”.

În conformitate cu articolul 181 din Legea nr. 590-XIII din 22.09.95 cu privire la standardizare, cu modificările şi completările respective, este prevăzut că partea bugetului Institutului Naţional de Standardizare, formată din mijloacele financiare de la bugetul de stat, este necesară şi pentru „**îndeplinirea obligaţiilor ce rezultă din calitatea de membru al organizaţiilor internaţionale şi regionale, inclusiv achitarea cotizaţiilor de membru**”.

Viceprim – ministru,

Ministru Valeriu LAZĂR